b'\n_START_ARTICLE_\nKapela \xc5\xbealostne Matere Bo\xc5\xbeje, Gornji \xc4\x8crnci\n_START_PARAGRAPH_\nKapelica (v prekmur\xc5\xa1\xc4\x8dini Kapejla \xc5\xbealostne Matere Bo\xc5\xbee) je v romskem naselju kraja Gornji \xc4\x8crnci v \xc5\xbeupniji Cankova in ob\xc4\x8dini Cankova.\n_START_SECTION_\nKratek opis\n_START_PARAGRAPH_\nKapelica \xc5\xbdalostne Matere Bo\xc5\xbeje stoji v romskem naselju z izredno lepim kipom, pri\xc2\xadne\xc5\xa1enim iz Avstrije leta 1909. Tega leta so za omenjeni kip \xc5\xbdalostne Matere Bo\xc5\xbeje postavili na Baranje\xc2\xadvem zemlji\xc5\xa1\xc4\x8du majhno kapelo. Za njo so skrbeli romski verniki._NEWLINE_Ob priliki biserne poroke Vincenca in Vilme Baranja pa so kapelico popolnoma obnovili. To je bilo 1989. leta - torej po 80. letih. Od takrat je pri tej kapeli vsako leto pro\xc5\xa1\xc4\x8denje s sveto ma\xc5\xa1o in sicer na drugo nedeljo v mesecu maju.'